《奉送白翁老堂翁老先生荣归》
明代·张可大

经纶妙手壮王猷，保障江南最上游。蒿目军储抒石画，劳心国计抱深忧。

圣明暂许归香社，寮寀争夸向十洲。盻望锦帆移别浦，不胜云树思悠悠。

作者简介：（?—1632）明南直隶应天府人，字观甫。幼警敏，读诸家兵法。万历二十九年武进士。官至登莱总兵官，进右都督。孔有德叛，城陷而死。博学好古，每与海内通人胜流相赠答。有《驶雪斋集》等。